OpenLLM-France/wikimedia huggingface dataset:
# Rodoplast

Un rodoplat és un plastidi típic de les algues vermelles. Els rodoplasts contenen el pigment vermell anomenat ficoeritrina que és un pigment auxiliar en la fotosíntesi que, dins l'aigua, actua a fondàries de fins a 268 m on la llum disponible pot ser només del 0,0005% de la llum a ple Sol. Tècnicament són cloroplasts, però no contenen clorofil·la a, de manera que els rodoplasts són de color vermell a porpra, segons la fondària la qual influencia la composició dels pigments ficocianina i ficoeritrina.
La morfologia dels rodoplasts varia de la forma estelada a la de forma de copa i l'ovoide. Els rodoplasts contenen i no un pirenoide. Estan envoltats per una membrana doble. Els Rhodophyta no contenen clorofil·la b i tampoc clorofil·la c.
El cargol marí Aplysia californica obté la seva tinta porpra de defensa exclusivament del pigment r-ficoeritrina que es troba en les algues vermelles de la seva dieta.

## Referències

* ↑ http://www.uwosh.edu/biology/contact-us/wise-folder/36.%20Wise%202006.pdf Arxivat 2011-04-01 a Wayback Machine.
* ↑ «uwosh.edu». Arxivat de l'original el 2011-04-01. [Consulta: 28 gener 2012].
* Indiastudychannel Arxivat 2014-07-03 a Wayback Machine.
* jebbiologists
# Repartiment

El repartiment era un sistema de donacions reials fetes després de les conquestes de terres de l'Àndalus especialment dins la Corona d'Aragó. Consistia en el repartiment de terres i habitatges entre els homes d'armes que havien intervingut en l'ocupació. Els repartiments més antics dels se'n conserven registres són els de Mallorca i València, ambdós del segle xiii, però n'hi ha molts altres a Múrcia i als territoris d'al-Àndalus que acabarien formant part de Castella. També existeixen registres dels repartiments de ciutats concretes, com el cas d'Oriola. Quan el rei feia una donació, els seus escrivans prenien una breu nota en uns registres, que més tard desenvoluparien en un document manuscrit per ser lliurat al nou propietari. Significat semblant a l'actual terme italià La Ripartenza (nou començament, nou inici d'una activitat, d'un projecte)

## Vegeu també

* Conquesta de Mallorca
* Llibre del Repartiment
* Repartiment d'indis

## Nota

* ↑ Enric Guinot. Repartiments a la Corona d'Aragó (segles XII-XIII). Universitat de València, 28 novembre 2011, p. 75–. ISBN 978-84-370-8393-3 [Consulta: 26 juny 2012].
* ↑ Rosselló Bordoy, Guillem. Universitat de les Illes Balears. Mallorca Musulmana, 2007. ISBN 978-84-8384-004-7.
# Garra duobarbis

Garra duobarbis és una espècie de peix cipriniforme de la família dels ciprínids.

## Morfologia

Els mascles poden assolir els 6,7 cm de longitud total.

## Distribució geogràfica

És un endemisme d'Etiòpia.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* 1 2 FishBase (anglès)
* ↑ Stiassny, M.L.J. i A. Getahun, 2007. An overview of labeonin relationships and the phylogenetic placement of the Afro-Asian genus Garra Hamilton, 1822 (Teleostei: Cyprinidae), with the description of five new species of Garra from Ethiopia, and a key to all African species. Zool. J. Linn. Soc. 150:41-83.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jacek Bąk

Jacek Bąk (Lublin, 24 de març de 1973) és un exfutbolista polonès de la dècada de 2000.
Fou 96 cops internacional amb la selecció polonesa amb la qual participà en la Copa del Món de Futbol de 2002.) i a la Copa del Món de Futbol de 2006.
Pel que fa a clubs, defensà els colors de Motor Lublin, Lech Poznań, Olympique Lyonnais i RC Lens.

## Referències

* ↑ «Korea win ignites World Cup». BBC Sport, 04-06-2002 [Consulta: 3 setembre 2015].
* ↑ «Poland 0-2 Ecuador». BBC Sport, 09-06-2006 [Consulta: 3 setembre 2015].
* ↑ «Germany 1-0 Poland». BBC Sport, 14-06-2006 [Consulta: 3 setembre 2015].
* ↑ «Costa Rica 1-2 Poland». BBC Sport, 20-06-2006 [Consulta: 3 setembre 2015].
* ↑ «Jacek Bąk». European Football [Consulta: 13 febrer 2014].
* ↑ «Le 4 mai 2002, l'OL remporte son premier titre de champion de France» (en french). Lyon Capitale, 04-05-2012 [Consulta: 4 setembre 2015].
* ↑ Jacek Bąk: Fitxa a 90minut.pl
* ↑ Perfil a L'Equipe «Còpia arxivada». Arxivat de l'original el 7 de setembre 2011. [Consulta: 3 novembre 2018].
* ↑ Jacek Bąk, Fitxa a Soccerway
# Middletown (Connecticut)

Middletown és una ciutat del Comtat de Middlesex (Connecticut) dels Estats Units d'Amèrica.

## Demografia

Segons el cens del 2005 Middletown tenia 47.438 habitants. Segons el cens del 2000, tenia 43.167 habitants, 18.554 habitatges, i 10.390 famílies. La densitat de població era de 407,5 habitants/km².
Per edats la població es repartia de la següent manera: un 0% tenia menys de 18 anys, un 8,3% entre 18 i 24, un 35,1% entre 25 i 44, un 21,5% de 45 a 60 i un 13,4% 65 anys o més.
L'edat mediana era de 36 anys. Per cada 100 dones de 18 o més anys hi havia 90,2 homes.
La renda mediana per habitatge era de 47.162 $ i la renda mediana per família de 60.845 $. Els homes tenien una renda mediana de 45.790 $ mentre que les dones 34.648 $. La renda per capita de la població era de 25.720 $. Aproximadament el 4,3% de les famílies i el 7,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Fills il·lustres

* John Hasbrouck van Vleck (1899 - 1980) físic, Premi Nobel de Física de l'any 1977.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Middletown». American Fact Finder. Oficina del Cens dels Estats Units, 12-01-2010.
# Calcitonina

La calcitonina és una hormona polipeptídica lineal de 32 aminoàcids que en els humans es produeix principalment a les cèl·lules parafol·liculars (també conegudes com a cèl·lules C) de la glàndula tiroide, i en molts altres cordats en l'últim cos branquial. Actua per reduir el calci (Ca$^{2+}$) de la sang, oposant-se als efectes de l'hormona paratiroidal (PTH). S'ha trobat en peixos, rèptils, aus i mamífers. La seva importància en els éssers humans no ha estat tan ben establerta com la seva importància en altres animals, perquè la seva funció no sol ser important en la regulació de l'homeòstasi del calci normal.

## Referències

* ↑ «Fàrmacs amb els quals interactuen físicament amb calcitonina, vegeu/editeu les referències a wikidata».
* 1 2 3 GRCh38: Ensembl release 89: ENSG00000110680 - Ensembl, May 2017
* 1 2 3 GRCm38: Ensembl release 89: ENSMUSG00000030669 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ «Evidence for Conservation of the Calcitonin Superfamily and Activity-regulating Mechanisms in the Basal Chordate Branchiostoma floridae: Insights Into the Molecular and Functional Evolution in Chordates». The Journal of Biological Chemistry, vol. 291, 5, 01-01-2016, pàg. 2345–2356. DOI: 10.1074/jbc.M115.664003. PMC: 4732217. PMID: 26644465.
* ↑ «Sect. 5, Ch. 6: Anatomy, Structure, and Synthesis of Calcitonin (CT)». Endocrinology: hormonal control of calcium and phosphate. Medical College of Georgia. Arxivat de l'original el September 5, 2008. [Consulta: 7 agost 2008].
* ↑ «Endocrine system chapter». A: Medical Physiology: A Cellular And Molecular Approach. Elsevier/Saunders, 2004. ISBN 1416023283.
* ↑ «Sect. 5, Ch. 6: Biological Actions of CT». Medical College of Georgia. Arxivat de l'original el July 5, 2008. [Consulta: 7 agost 2008].
# Enrique Belloch López

Enrique Belloch López (València, 1946) és un director de cinema i de teatre, guionista i empresari espanyol.

## Biografia

Encara que el seu pare era un empresari de la fusta, tant ell com la seva germana (l'actriu Carmen) es van decantar pel món de la interpretació. Va realitzar algunes actuacions en teatre (sobretot com a ballarí) però aviat va començar a exercir altres treballs del món de la interpretació des d'una altra perspectiva. En 1973, s'estrena com a productor de teatre independent amb l'obra Los leones de Lauro Olmo.
En 1979, fa el salt a la producció cinematogràfica amb el film Tres en raya de Francisco Romá Olcina. Tres anys després, després de fer alguns curts, debutaria com a director en realitzar Pestañas postizas, escrit per ell mateix i protagonitzada per la seva germana Carmen i que seria un dels primers papers principals de Antonio Banderas. El film va ser presentat en la secció de Nous Realitzadors del Festival de Sant Sebastià.
A partir d'aquest moment, va diversificar els seus treballs en la cultura. D'una banda, en el món del teatre, va produir, va dirigir (i en alguns casos va interpretar) nombroses produccions teatrals com La gallina ciega, Ultima batalla en el Pardo, Isabel tiene ángel, Curvas o Bumerang. Al cinema, va dirigir Solo es una noche (1994) o el documental La Margot (2016) o va fer d'actor protagonista a El artificio de José Enrique March el 2011.
A part d'això, és gerent de l'empresa de doblatge "Doble Banda" i de la TAV Teatradiovisual Produccions.

## Filmografia
### Com a director

* Aniversario de boda (curt) (codirigit amb Francisco Romá Olcina
* Pestañas postizas (1982)
* Alta peluquería
* Solo es una noche (1994)
* Historias de unos cuantos (documental)
* La Margot (documental) (2016)

### Com a productor

* Pacient 33 de Sílvia Quer (2007)
* Villa Bresquilla

### Com a actor

* El artificio de José Enrique March (2011)

## Referències

* ↑ Costa, María «"Hay mucha política en el audiovisual"». [Consulta: 3 maig 2021].
* 1 2 Costa, María «"Aún quedan muchas historias que contar, pero de otro modo"». , 9 diciembre 2008 [Consulta: 3 maig 2021].
* ↑ «Sección Nuevos Realizadores del Festival Internacional de Cine de San Sebastián». Festival de Cine de San Sebastián. Arxivat de l'original el 2 de mayo de 2021.
* ↑ «Enrique Belloch- Teatro». Web oficial de Enrique Belloch. Arxivat de l'original el 2 de mayo de 2021.
# Rissec (desambiguació)

«Rissec» té aquests significats:
* Població:
** Veïnat del municipi de Corçà (Baix Empordà)
* Curs d'aigua:
** Rissec, a la comarca del Baix Empordà
** Rissec, a la comarca de l'Alt Empordà
# Real Club Deportivo Fabril

El Real Club Deportivo Fabril és el club de futbol centenari, filial del Deportivo de La Coruña. Es va fundar el 1914 i juga al grup I de la Segona Divisió B.

## Història

Es va fundar com a Fabril Foot-ball Club el 1914, amb un uniforme format per una samarreta de ratlles blaugrana verticals i pantaló negre.
A la temporada 1953-54, el Fabril, amb Luis Suárez a les seves files, guanya el Campionat gallec aficionat al Celta Turista. Aquell mateix any puja a Tercera Divisió. A finals de la dècada del 1950 i principis de la del 1960, el club es troba en una greu crisi econòmica. En aquest moment signa un acord amb l'altre club de la ciutat, el Deportivo, que va assumir els seus deutes i va passar a ser el seu equip filial sota el nom de Fabril Deportivo.
A la temporada 1963-64 juga, sense èxit, la promoció d'ascens a Segona Divisió. Després de passar per diverses categories, el 1991 aconsegueix el primer ascens a Segona B. El 1993 se signa un nou acord entre el Deportivo i els deu socis membres del Fabril, pel qual l'equip passa a ser federativament el Real Club Deportivo de La Coruña B.
Des de llavors, l'equip ha alternat la Segona B i la Tercera Divisió, en la qual es troba actualment. En diverses ocasions ha jugat la promoció d'ascens a Segona Divisió sense èxit.
El 10 de juliol de 2017 l'equip recuperà el seu nom tradicional, passant a anomenar-se Real Club Deportivo Fabril.

## Uniforme

* Uniforme titular: Samarreta a franges verticals blaves i blanques, pantalons blaus amb ratlla blanca, i mitges blaves.
* Uniforme alternatiu: Samarreta negra amb detalls vermells, pantalons negres amb ratlla vermella, i mitges negres.
Evolució de l'uniforme:
| -1963 | 1963- |

## Estadi

El Deportivo B juga els seus partits com a local a O Mundo do Fútbol, situat dins de la ciutat esportiva del Deportivo a la localitat d'Abegondo. L'estadi té capacitat per a 3.000 espectadors. En algunes ocasions, l'equip també ha jugat a l'Estadi Municipal de Riazor.

## Dades del club

* Temporades a Primera Divisió: 0
* Temporades a Segona Divisió A: 0
* Temporades a Segona Divisió B: 10 (comptant la 2017/18)
* Temporades a Tercera Divisió: 48
* Millor posició a la lliga: 3r (Segona B, temporada 1997-98)

## Palmarès

* Tercera Divisió (4): 2005–06, 2006–07, 2009–10, 2016-17.
* Subcampió de Tercera Divisió (3): 1999-00, 2002-03, 2014-15.

## Referències

* ↑ El Dépor B torna a anomenar-se oficialment Fabril
* ↑ La Futbolteca. «Història del Fabril». [Consulta: 29 juny 2021].

## Vegeu també

* Real Club Deportivo de La Coruña

## Enllaços externs

* Pàgina oficial del Deportivo (castellà)(gallec)(anglès)
# Garra ceylonensis

Garra ceylonensis és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

És un endemisme de Sri Lanka.

## Referències

* 1 2 FishBase (anglès)
* ↑ Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Blaise Bontems

Blaise Bontems (1814 - 1881) va ser inicialment un fabricant de rellotges que al llarg de la seva vida es va especialitzar en la manufactura d'ocells autòmats. Bontems va millorar els principis dels ocells cantaires desenvolupats per Pierre Jaquet-Droz al segle xviii. Gràcies a la perfecció en la reproducció del cant, la fàbrica que havia fundat l'any 1849 esdevindria la més gran i famosa del món fins a mitjans del segle xx. La dinastia continuà amb el seu fill Charles Jules i el seu net Lucien fins que finalment Bontems Ch & Co va ser adquirida per l'empresa suïssa Reuge el 1960.

## Referències

* ↑ Reuge
* ↑ Lisa Nocks The robot: the life story of a technology
* ↑ «Victorian Trading Co. Singing Bird Boxes». Arxivat de l'original el 2010-01-31. [Consulta: 24 juliol 2011].
# Membrana mitocondrial interna

La membrana mitocondrial interna forma replecs en la matriu mitocondrial anomenats crestes que compartimenten d'alguna manera l'interior mitocondrial i permeten una major superfície de membrana que ofereix més espai a l'elevat nombre de proteïnes que hi ha i permet que aquestes funcionin correctament i eficientment. La cadena de transport d'electrons constituïda per un nombre elevadíssim de proteïnes, es troba localitzada en aquesta membrana mitocondrial interna. També hi trobem proteïnes de transport que controlen el pas de nombrosos metabòlits a través de la membrana d'una manera finament regulada, canals iònics, proteïnes desacobladores mitocondrials o l'ATPasa, encarregada de la síntesi d'ATP.
La composició en lípids de la membrana mitocondrial interna és molt semblant a la membrana dels procariotes. Aquesta coincidència s'explica segons la teoria endosimbiòtica que postula que l'origen dels mitocondris és la internalització de procariotes per part de cèl·lules hoste per donar lloc a les primeres cèl·lules eucariotes. Són diverses les proves a favor d'aquesta teoria, com la presència d'un DNA circular tipus bacterià, amb l'expressió de gens propis.

## Vegeu també

* Llançadora mitocondrial

## Enllaços externs

* Proteïnes de la membrana mitocondrial interna (anglès)
# (58534) Logos

(58534) Logos, amb designació provisional (58534) 1997 CQ$_{29}$, està ubicat en el cinturó de Kuiper i és considerat un cubewano. Destaca per posseir un satèl·lit, Zoé.

## Òrbita

* Excentricitat (e) = 0.120
* Semieix major (a) = 6790.168 Gm (45.389 ua)
* Periheli (q) = 5975.722 Gm (39.945 ua)
* Afeli (Q) = 7604.615 Gm (50.834 ua)
* Període de revolució (P) = 111694.329 dies (305,80 anys)
* Velocitat orbital mitjana = 4,41 km/s
* Inclinació (i) = 2.898°
* Longitud del node ascendent (Ω) = 132.564°
* Argument del periheli (ω) = 338.778°
* Anomalia mitjana (M) = 45.885°

## Zoe

El satèl·lit de Logos va ser descobert el 17 de novembre de 2001 a partir d'observacions fetes amb el telescopi espacial Hubble per un equip d'astrònoms i anunciat l'11 de febrer de 2002. En principi va rebre el nombre provisional S/2001 (58534) 1. Una vegada que el descobriment va ser confirmat, es va canviar per (58534) Logos I Zoe. El seu diàmetre és d'aproximadament 66 km, i la seva massa de (0,15 ± 0,02) × 10$^{18}$ kg.
La seva òrbita al voltant de Logos té les següents característiques:
* Semieix major = 8.010 ± 80 km
* Període de revolució = 312 ± 3 dies
* Excentricitat = 0,45 ± 0,03

## Nom

En la tradició gnòstica, Logos i Zoé són emanacions de la deïtat.

## Referències

* 1 2 3 4 5 6 7 8 9 10 11 12 «JPL Small-Body Database». [Consulta: 12 juny 2024].
* 1 2 3 4 Identificador JPL Small-Body Database: 2058534.
* ↑ Moore, Patrick; Rees, Robin. Patrick Moore's Data Book of Astronomy (en anglès). Robin Rees, 2011, p. 252. ISBN 1139495224.

## Enllaços externs

* (58534) Logos en l'arxiu de Robert Johnston
* IAUC 7824 Circular de la UAI respecte a Logos.
* IAUC 7959 Circular de la UAI respecte a Logos.
# Burangaïta

La burangaïta és un mineral de la classe dels fosfats, que pertany al grup de la dufrenita. Rep el nom de la pegmatita Buranga, a Ruanda, la seva localitat tipus.

## Característiques

La burangaïta és un fosfat de fórmula química NaFe$^{2+}$Al₅(PO₄)₄(OH)₆·2H₂O. Va ser aprovada com a espècie vàlida per l'Associació Mineralògica Internacional l'any 1973, i la primera publicació data del 1976. Cristal·litza en el sistema monoclínic. És l'anàleg Fe$^{2+}$ la matioliïta.
Segons la classificació de Nickel-Strunz, la burangaïta pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: richelsdorfita, bariofarmacosiderita, farmacosiderita, natrofarmacosiderita, hidroniofarmacosiderita, farmacoalumita, natrofarmacoalumita, bariofarmacoalumita, dufrenita, natrodufrenita, matioliïta, gayita, kidwel·lita, bleasdaleïta, matulaïta i krasnovita.

## Formació i jaciments

Va ser descoberts a la pegmatita Buranga, situada al districte de Gatumba de la província de l'Oest, a Ruanda. Posteriorment també ha estat descrita a Àustria, Suècia i els Estats Units. Es troba com un producte de substitució de la scorzalita.

## Referències

* ↑ «Burangaite» (en anglès). Mindat. [Consulta: 28 abril 2019].
# Els fills del vent

Els fills del vent (títol original en francès: Les Fils du Vent) és la segona pel·lícula dels Yamakasis, dirigida per Julien Seri i estrenada l'any 2004. Ha estat doblada al català.
És una semicontinuació del film Yamakasi, però no una continuació pròpiament dita, perquè tot i que es troben els mateixos actors principals, els seus personatges tenen noms diferents i no es fa cap referència als esdeveniments del primer film.

## Història

Joves atletes francesos anomenats els Yamakasi i que practiquen l'art del desplaçament van a Bangkok. Allà coneixen les hienes, esportistes xinesos que han posat les seves competències al servei d'un grup de yakuza sense escrúpols, i Tsu, una jove xinesa tan bonica com talentosa, que no és altra que la germana del cap de les Hienes.
Després del rapte d'aquesta i d'un dels seus, els francesos hauran d'aventurar-se als perills de la seva vida al cor del territori enemic.

## Repartiment

* Kien: Châu Belle Dinh
* Logan: Charles Perrière
* Yaguy: Guylain No Guba Boyeke
* Léo: Laurent Piemontesi
* Kenjee: Malik Diouf
* Williams: Williams Belle
* Lucas: Yann Hnautra
* Tsu: Élodie Yung
* Kitano: Santi Sudaros
* Wong: Burt Kwouk

## Referències

* ↑ «Els fills del vent». Ésadir.cat. [Consulta: 15 novembre 2022].
* ↑ «Les Fils du vent». [Consulta: 15 novembre 2018].
# Robòtine

Robòtine (ucraïnès: Роботине, pronunciat /roˈbɔtɪne/) és un poble del raion de Polohi, a l'óblast de Zaporíjia d'Ucraïna. Administrativament, forma part de la hromada urbana de Tokmak. El poble es troba a uns 15 quilòmetres al sud-est d'Oríkhiv. L'any 2001 tenia una població de 480 habitants.
Segons el cens ucraïnès de 2001, la majoria de la població parlava ucraïnès (92,92%), i una minoria parlava rus (6,88%). Durant la contraofensiva ucraïnesa de 2023 s'hi van produir batalles intenses. Tot i que Ucraïna va informar que havia recuperat grans espais de la zona, Robòtine va ser en gran part destruït i abandonat durant els combats. El poble es troba a la carretera T0408, una via estratègica a només 86 km de Melitòpol; la captura del lloc havia de tallar la ruta de subministrament de les tropes russes. El 21 d'agost de 2023 la 47a brigada ucraïnesa va ocupar Robòtine. Entre febrer i abril de 2024 les tropes russes tornaren a entrar a parts de la ciutat.

## Referències

* ↑ «Токмацька територіальна громада» (en ucraïnès). [Consulta: 22 agost 2023].
* ↑ «RUSSIAN OFFENSIVE CAMPAIGN ASSESSMENT, JUNE 8, 2023» (en anglès). ISW, 08-06-2023. [Consulta: 22 agost 2023].
* ↑ «Distribution of the population by native language, Zaporizka oblast» (en anglès). Institut Nacional d'Estadística d'Ucraïna. Arxivat de l'original el 2016-03-04. [Consulta: 22 agost 2023].
* ↑ «Ukraine steps up counteroffensive with new push south and around Bakhmut» (en anglès). The Guardian, 27-07-2023. [Consulta: 22 agost 2023].
* ↑ «Ukraine Update: Robotyne cannot be liberated» (en anglès). Daily Kos, 14-08-2023. [Consulta: 22 agost 2023].
* ↑ «ЗСУ заходять в Роботине на Запоріжжі» (en ucraïnès). Новинарня - Novinarnia, 11-08-2023. [Consulta: 22 agost 2023].
* ↑ «Ukraine Makes ‘Tactically Significant’ Progress in Its Counteroffensive» (en anglès). The New York Times, 12-08-2023. [Consulta: 22 agost 2023].
* ↑ «Guerre en Ukraine : les dirigeants des Balkans signent une déclaration de soutien à l'Ukraine» (en francès). France Info, 22-08-2023. [Consulta: 22 agost 2023].
* ↑ «Russian Offensive Campaign Assessment, April 14, 2024» (en anglès). [Consulta: 14 abril 2024].

## Enllaços externs

* Article del 2014 sobre la vida a Robòtine. (ucraïnès)